**Teresa Wright** (vlastným menom *Muriel Teresa Wright*, \* 27. október 1918, Harlem, New York, USA – † 6. marec 2005, New Haven, Connecticut, USA) bola americká herečka. V roku 1942 získala ocenenie Academy Awards za svoju rolu vo filme *Mrs. Miniver*. Od roku 1960 má svoje dve hviezdy na Hollywoodskom chodníku slávy.

Detstvo a mladosť
-----------------

Muriel Teresa Wright sa narodila 27. októbra 1918 v Harleme v New Yorku. Jej rodičia sa rozviedli keď bola Wrightová ešte malá. Vyrastala v Maplewoode v New Jersey, kde navštevovala Columbia High School. Wrightová sa začala zaujímať o herectvo po tom, čo videla herečku Helen Hayes v Broadhurst Theatre v New Yorku v roku 1936.

Získala štipendium do Wharf Theatre v Provincetowne v štáte Massachusetts. Po maturite v roku 1938 odišla do New Yorku, kde skrátila svoje meno na „Teresa Wright".

Kariéra
-------

V roku 1941 mala možnosť hrať jednu z vedľajších úloh po boku Bette Davis vo filme *The Little Foxes*. Jej herecký výkon jej zaistil prvú nomináciu na Academy Awards. O rok neskôr už získala dve nominácie na Academy Awards a to hneď v oboch kategóriách - Najlepšia herečka a Najlepšia herečka vo vedľajšej úlohe. Cenu za film *Mrs. Miniver*, si prevzala v kategórii Najlepšia herečka vo vedľajšej úlohe.

Wrightová na plagáte k filmu Shadow of a Doubt, z roku 1943
V roku 1943 Wrightová spolupracovala s Alfredom Hitchcockom, na filme *Shadow of a Doubt*. Ten ocenil jej profesionálny herecký prístup a nazval ju ako jednu z najinteligentnejších herečiek.

V roku 1946 hrala jednu z vedľajších úloh vo filme *The Best Years of Our Lives*. Film hovorí príbeh vojakov vracajúcich sa domov po druhej svetovej vojne. O rok neskôr si zahrala vo filme *Enchantment*, ktorý sa zameriava na milencov dvoch rôznych generácií v paralelných románoch. Wrightová bola za svoj herecký výkon kladne ocenená.

V roku 1950 sa objavila v príbehu o vojnových veteránoch *The Men*, v ktorom hral Marlona Brando. V roku 1959 bola zvažovaná do úlohy Helen Jorgeson vo filme *A Summer Place*, ktorú neskôr dostala jej herecká kolegyňa Constance Ford.

Dňa 8. februára 1960 získala dve hviezdy na Hollywoodskom chodníku slávy. Jedna bola za jej filmovú tvorbu a druhá za televíznu.

V 60. rokoch 20. storočia sa venovala skôr divadlu. Hrala v divadle Helen Hayes a v roku 1975 účinkovala tiež na Broadwayi.

V roku 1989 získala svoju tretiu nomináciu na cenu Emmy za výkon v Dolphin Cove. Jej posledná televízna úloha bola v epizóde dramatického seriálu CBS *Picket Fences* v roku 1996. Jej posledná filmová úloha bola po boku herca Matta Damona, Danny DeVita vo filme *The Rainmaker*.

V roku 1996 sa zúčastnila filmového festivalu v Edinburghu, kde si zaspomínala na svoju prácu s Alfredom Hitchcockom a v roku 2003 sa zúčastnila odovzdávania cien Academy Awards.

Do roku 2014 (kým nedostala svoju tretiu nomináciu na Academy Awards, herečka Jennifer Lawrence), bola Wrightová najmladšou herečkou, ktorá bola tri krát nominovaná na Academy Awards.

Súkromný život
--------------

Wrightová sa vydala v roku 1942 za spisovateľa Nivena Busha. Spolu mali dve deti, syna Nivena Terenca (\* 1944) a dcéru Mary Kelly (\* 1947). Ich manželstvo sa predčasne skončilo v roku 1952. V roku 1959 sa vydala za dramatika Roberta Andersona. Manželstvo sa im tiež nevydarilo a rozviedli sa v roku 1978, ale udržiavali spolu kontakt až do konca svojho života.

Jej dcéra Mary-Kelly je autorkou kníh pre deti a mladých dospelých. Wrightová má dve vnúčatá, z ktorých jeden, Jonah Smith, koprodukoval filmy Darrena Arnofskeho.

V posledných rokoch svojho života, žila vo svojom dome v meste Bridgewater v štáte Connecticut. Sporadicky sa objavovala na filmových festivaloch a na spoločenských udalostiach spojených s Yankees.

Úmrtie
------

Teresa Wrightová zomrela 6. marca 2005 na infarkt v nemocnici Yale-New Haven Hospital v Connecticute vo veku 86 rokov. Je pochovaná na Evergreen Cemetery v meste New Haven.

Iné projekty
------------

Commons
* Spolupracuj na Commons Commons ponúka multimediálne súbory na tému **Teresa Wrightová**

Externé odkazy
--------------

* Teresa Wrightová v Internet Movie Database (po anglicky)
* Teresa Wrightová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Teresa Wright na anglickej Wikipédii.*

| * z
* d
* u
Cena Akadémie za najlepší ženský herecký výkon vo vedľajšej úlohe |
| --- |
| 
* Gale Sondergaardová (1936)
* Alice Brady (1937)
* Fay Bainterová (1938)
* Hattie McDanielová (1939)
* Jane Darwellová (1940)
* Mary Astorová (1941)
* Teresa Wrightová (1942)
* Katina Paxinosová (1943)
* Ethel Barrymorová (1944)
* Anne Revere (1945)
* Anne Baxterová (1946)
* Celeste Holmová (1947)
* Claire Trevorová (1948)
* Mercedes McCambridgeová (1949)
* Josephine Hullová (1950)
* Kim Hunterová (1951)
* Gloria Grahame (1952)
* Donna Reedová (1953)
* Eva Marie Saintová (1954)
* Jo Van Fleetová (1955)
* Dorothy Malone (1956)
* Miyoshi Umeki (1957)
* Wendy Hillerová (1958)
* Shelley Winters (1959)
* Shirley Jonesová (1960)

 |
| 
* **(1936–1960)**
* (1961–1980)
* (1981–2000)
* (2001 – 2020)
* (2021 – 2040)

 |

Autoritné údaje: * BnF: 14001754t
* GND: 137194293
* ISNI: 0000 0000 6301 9172
* LCCN: n85151626
* NK ČR: xx0223667
* VIAF: 32194496
* WorldCat: lccn-n85151626